Павле Саздов

**Павле Саздов** (р.  во ) е поранешен македонски политичар, државен секретар во Министерството за Информатичко општество и администрација и прв пратеник во македонското Собрание избран од дијаспората во Северна и Јужна Америка.

## Животопис

Саздов е роден на 27 декември 1983 година во Скопје, Македонија. Заминал во Канада кога бил ученик во средно школо и живеел во Торонто.

Дипломирал во областа на информатичките науки на Еверест Колеџ во Канада во 2005 година. Магистрирал на Факултетот за Информациски и комуникациски науки при Универзитет ФОН во Скопје, каде има објавено научни трудови од истата област. Тој е оженет, неговата сопруга е дипломат, со која има две деца.

## Политичка кариера
Саздов бил член на Унијата на млади сили на ВМРО-ДПМНЕ (УМС) од 1997 година.

На 28 февруари 2010 година е именуван за државен секретар во Министерството за информатичко oпштество. Во рамки на функцијата е назначен за член на управувачкиот одбор на РеСПА, Регионална Школа за Јавна Администрација.

Во 2011 година на предвремените парламентарни избори како кандидат на партијата ВМРО-ДПМНЕ е избран за прв пратеник од дијаспората во осмата изборна единица односно од Северна и Јужна Америка. Неговите активности во Собранието вклучуваат:

* Комисија за надзор над спроведувањето на мерките за следење на комуникациите од страна на Министерството за внатрешни работи и од Министерството за одбрана, член
* Комисија за транспорт, врски и екологија, член
* Комисија за надворешна политика, заменик-член
* Комисија за уставни прашања, заменик-член
* Пратеничка група на Собранието на Република Македонија за соработка со Парламентот на Ирска, член
* Пратеничка група на Собранието на Република Македонија за соработка со Парламентот на Канада, член
* Пратеничка група на Собранието на Република Македонија за соработка со Конгресот на САД, член
* Интерпартиска парламентарна група за правата на лицата со хендикеп, претседавач

На следните предвремени парламентарни избори во 2014 година повторно е избран за пратеник од дијаспората во осмата изборна единица односно од Северна и Јужна Америка. Во овој мандат неговите активности во Собранието вклучуваат:

* Анкетна комисија за скандалот со прислушкувањето, член
* Комисија за надзор над работата на Управата за безбедност и контраразузнавање и на Агенцијата за разузнавање, член
* Комисија за надзор над спроведувањето на мерките за следење на комуникациите од страна на Министерството за внатрешни работи и од Министерството за одбрана, член 
* Комисија за одбрана и безбедност, заменик-член
* Постојана анкетна комисија за заштита на слободите и правата на граѓанинот, заменик-член
* Пратеничка група на Собранието на Република Македонија за соработка со парламентите на земјите од Латинска Америка и од Карибите, претседател
* Пратеничка група на Собранието на Република Македонија за соработка со Парламентот на Канада, член
* Пратеничка група на Собранието на Република Македонија за соработка со Парламентот на САД, член

## Политички ативности
Како Државен секретар во Министерството за информатичко општество и администрација, Саздов бил одговорен за работата на институцијата, управување со капиталните прокети, изработка на легислатива од областа на информатичкото општество и реформа на администрацијата, како и претставување на министерството и владата во рамки на државата и надвор од неа

Во рамки на пратеничката фунцкија, Саздов остварил голем број средби со македонската дијаспора во Канада и Америка, како и при нивните посети на Македонија. Се залагал за унапредување на правата на македонците надвор од Македонија, нивно учество во политичкиот и економскиот развој на државата,унапредување на услугите кои ги добиваат македонците надвор од Македонија, како и привлекување на нивни инвестиции во државата.

Работел на унапредување на врските со САД  и Канада, полноправно членство на Македонија во НАТО и Европската Унија, како и реформи во областа на собранискиот надзор над службите за безбедност.

Како претседавач на Интерпартиската парламентарна група за правата на лицата со хендикеп работел на усогласување и подобрување на легислативата како би се овозможиле рамноправни услови за живот на сите граѓани на Македонија.

## Наводи

Категорија:Македонски политичари
Категорија:Политичари од Скопје
Категорија:Политичари од ВМРО-ДПМНЕ
Категорија:Македонски пратеници